Predkladacia správa

	Zákon č. 96/2002 Z. z. o dohľade nad finančným trhom a o zmene a doplnení niektorých zákonov v ustanovení § 51 ods. 3 ukladá Úradu pre finančný trh predložiť vláde Slovenskej republiky na informáciu rozpočet úradu po jeho schválení v dozornom výbore úradu ako aj zabezpečiť jeho zverejnenie vo vestníku úradu.

	Materiál obsahuje „Rozpočet Úradu pre finančný trh na rok 2003“ v súlade so zákonom o účtovníctve a účtovnou osnovou platnou pre Úrad pre finančný trh. 
	Rada Úradu pre finančný trh prerokovala uvedený materiál na svojom zasadnutí dňa 12. 11. 2002. Následne ho predložila generálnej riaditeľke na zaujatie stanoviska a dozornému výboru úradu na schválenie. Dozorný výbor na svojom zasadnutí dňa 25. 11. 2002 prijal UZNESENIE Dozorného výboru Úradu pre finančný trh č. 8/16/2002 zo dňa 25. 11. 2002, ktorým schválil „Rozpočet Úradu pre finančný trh na rok 2003.

	Materiál nemá dopad na štátny rozpočet a na zamestnanosť.